**ΑΝΑΚΟΙΝΩΣΗ**

 16/10/2016

Χθες Σάββατο 15 Οκτωβρίου και ώρα 23.14 σημειώθηκε σεισμική δόνηση των 5,2 ρίχτερ βορειοδυτικά της πόλης των Ιωαννίνων, με επίκεντρο 3 χλμ νότια του Παρακάλαμου και εστιακό βάθος 5 χλμ.

Mέχρι στιγμής δεν έχουν αναφερθεί ιδιαίτερες ζημιές.

Η σεισμική δόνηση έγινε ιδιαίτερα αισθητή στην **Κέρκυρα, στην Πρέβεζα, στην Άρτα και στη Θεσπρωτία.**

**Η Γενική Γραμματεία Πολιτικής Προστασίας παρακολουθεί την εξέλιξη του φαινομένου και είναι σε συνεχή επαφή με όλους τους εμπλεκόμενους φορείς οι οποίοι βρίσκονται σε αυξημένη ετοιμότητα.**

Απ’ τις πρώτες πρωινές ώρες στην περιοχή μετέβη ο πρόεδρος του Ο.Α.Σ.Π. κ. Ευθύμιος Λέκκας, με τον οποίο ο Γενικός Γραμματέας Πολιτικής Προστασίας κ. Γιάννης Καπάκης, βρίσκεται σε επαφή για την εκτίμηση της κατάστασης.

Επισυνάπτονται οδηγίες προστασίας της Γενικής Γραμματείας Πολιτικής Προστασίας σε περίπτωση σεισμού:

<http://civilprotection.gr/el/%CF%83%CE%B5%CE%B9%CF%83%CE%BC%CE%BF%CE%AF>